
Mens 


Ne mins, miens (ZO WVL) of mens (NW WVL) (Homo sapiens of 
verstandige mens) is een twevoetign primoat, die deel uutmakt van de 
familie van de mensoapn (Hominidae), woa dan ook de orang- 
oetangs, gorillas en chimpansees in zittn. De mens is d'enigste soorte 
van't geslacht Homo da nog leeft. DNA ounderzoek he getoogd dat 
de moderne mens omtrent 200.000 joar geleen in Afrika is ountstoan 
en hem van doaruut over heel de weireld he verspreed. De 
weireldbevolkienge het enorm toegenoomn in de latste tweduusd joar, 
en voarol in de verbye eeuwe. Volgens de latste officiele schattienge 
stound de bevolkienge in 't midden van 2009 up 6.790.062.216 
mensn/ 1 ] me grote bevolkiengsgetalln up olle weirelddeeln beholve 
Antarctica. 

Mensn zyn, gelik d' oapn, socioale beestn. Ze scheppn complexe 
socioale structeurn en zyn over't olgemeen goed in't kommunikeern 
met andere mensn. De socioale interaksjes tusschn mensn varieern 
geweldig me grote culturele verschilln in tradities, ritueeln, ethische 
weirdn en wettn. 

Mens 


Taxonomische indelienge 


Ryk: 

Animalia (Beestn) 

Stamme: 

Chordata 

(Chordabeestn) 

Klasse: 

Mammalia 

(Zoogbeestn) 

Orde: 

Primates 

(Primoatn) 

Superfamilie 

Hominoidea 

(Mensoapn) 

Familie: 

Hominidae 

(Mensachtigen) 

Geslacht: 

Homo (Menschn) 

Sorte 

Homo sapiens 

Carolus Linnaeus, 1758 


Etymologie 


't Woord "mins" of "mens" (Duuts Mensch, Zweeds manniska, Deens menneske) is een variante van "man" 
(Duuts Mann, Iengels man), die uutendelik weregoat up't Indo-Europees *man "peizn" of *ma-\ "meetn". 


Bewustzyn en intelligensje 







De mens is een van de winnige zoogbeestn met een goed ontwikkeld geestelyk leevn, en een van neegn 
beestesoortn die de spegeltest (woardat een beeste herkent da't bild in de spegel een refleksje van zyn eign 
is, en gin ander beeste) passeern. 

Evolutionaire geschiedenisse van de mens 


Vergeleekn met veel andere beestesoortn bestoat de mens voar een relatief korte periode. De moderne mens 
kwaamt as de Cro-Magnonmens omtrent 40.000 joar geleen noar Europa, moa bestound ol langer in Afrika. 
Twe schedels gedaterd up 195.000 joar oud zyn teegn den Omorivier in Ethiopie gevoundn, wa da goed 
overeenkomt met DNA ounderzoek dat den oorsproung van Homo sapiens up omtrent 200.000 placert. 

Anatomie 


Een mens behoort toet de gewerveldn en as zuks het een 
inwendig geraamte, twe beenn, twe oarms en een kop. Juuste 
gelik andere zoogbeestn het de mens een bloadvoatstelsel dat 
deur't herte is angedreevn, en luchttoevoer da van de loungn 
komt. De mage en de derms verteirn't eetn en de niern scheen 
d' ofvolstoffn uut't bloed. 

't Geraamte van de mens is veranderd van de typische toestand 
in viervoeters deurda tje up zyn achterpootn lopt. De 
ruggegroate nimt de vorm van de letter S an, en't bekkn ligt 
anders dan van d' oapn. De ruggegroate komt ook an den 
ounderkant van de schedel uut in plekke van an den achterkant. 
Deurdan d' handn nie me met de voortbewegienge bezig zyn, 
zyn ze beter angepast an't hanteern van voorwerpn, en voarol 
de precisiegrepe tusschn den duum en de wysvienger is 
karakteristiek voa de mens. 



Anatomische kenmerkn van mannelike 
en vrouwelike mensn. 


Voortplantienge 


De manier waarup dan mens sex he me mankoar is uniek ounder de zoogbeestn (met d' uutzounderienge van 
de bonobos) dat de penetroasje langs van voren geburt. De zwangerschap deurt 40 weekn (9 moandn) wa da 
korter is dan da je zou verwachtn voar een zoogbeeste van een mens zyn grootte. Da komt omdat anders de 
kop van een baby te groot zou zyn voa deur't bekkn van een vrouwe te kunn'n, en dus wordn olle menselike 
baby's eigentlik premateur en hulpeloos geboorn. 't Is doavan ook dat in zyn eeste joar de kop van een 
pasgeboorn kiend nog olsan groeit met de snelheid van een foetus in de boarmoeder. 

Mensheid 


De mensheid is een verzamelname voor olle mensn up de weireld met ol under ounderlienge socioale 
reloasjes. De meeste mensn zyn in stoat van over under eigen te peizn, en under in de plekke van een ander 
voren te stelln. As een groep kan de mensheid ook de technologie ontwikkeln vor uplossiengn uut te peizn 
vo economische, wetenschappelyke en polletieke probleemn. Meeer dan enig ander beestesoorte kan de 
mens zyn eign omgevienge verandern, en kan doadeure in streekn weunn woarda zyn lichoam up zyn eign 
nie an aangepast is. 










Een van de belangrykste eigenschappn van de mens is d' ountwikkelienge van de toale vo kommunikoasje. 
Dat is in de latste eeuwe uutgebreed deur d' ountwikkelienge van telekommunikoasje, woadeure dan mensn 
round de weireld me mankaor kunn'n klappn. 

Menselyke beschoavienge 


Meer dan 90% van den tyd dat de moderne mens bestoan het, leefde tjie in klene groepn die jaagdign en een 
nomoadisch bestoan ledign. Deurdan mensn informaosje an mankoar kunn'n deuregeevn is de culturele 
evoluusje olsmoa rapper beginn'n goan met de toenoame in 't antol mensn. Round 10.000 joar geleen 
begostn de beweuners van de streke die bekend stoat as de Vruchtboare Sikkel beestn en plantn te 
domestikeern, wa dat anledienge gaaf de groei van de landbouw, een gebeurtenisse die bekend stoat as de 
Neolithische revoluusje. 

Deur dat de landbouw meer mensn kost ounderhoudn wierdn de nomoadn van de beste landbouwground 
verdreevn, en met de verbeterienge van de landbouwmethoodn wierd het meugelik dat een 
arbeidsverdelienge gebeurdige, wa da uutendelik d' eeste beschoaviengn deed ountstoan in Egypte, den 
Indusvallye en Mesopotamia. 

D' ountwikkelienge van't geschrift makteg' het meugelik van informoasje nog beter deure te geevn en te 
bewoarn. Terzeldertyd wierdn ook andere typisch menselike activiteitn gelik godsdienst, technologie en d' 
eeste wetenschappn ountwikkeld. De groei van de menselyke kennisse en technologie gerakte in Europa in 
een stroomversnellienge met de wetenschappelyke revoluusje in de 17 e en d' industriele revoluusje in de 19 e 
eeuwe, en azo is de bevolkienge van 800 miljoen in 1750 toe meer dan 6 miljaar toegenoomn. 

Interne koppelienge 

■ Evoluusje van den miens 

